Nüüd siis on Tartu Ülikooli õigusteadlased tulnud välja ideega narkootikumide järkjärgulisest legaliseerimisest, et vähendada ülekriminaliseeritust. Nende argumendid on mitmeski mõttes tulu tõotavad ja aktsepteeritavad. Loogika on arusaadav. Kuid rahvatervise seisukohast on samm küsitav. Samas - kui narkootikumide kasutamine on levinud ja selle piiramisega jõuab riik tegeleda nagu jõuab, siis võibolla olekski õige narkootikumide tarvitamine  legaliseerida, müümine range kontrolli all legaliseerida, ning seal juures tähele pannes ohte alaealiste suhtes. Ja selle viimase puhul avanevadki kõige keerulisemad dilemmad. Näiteks, kui lapsevanemad tarvitavad, siis laps viibib selles keskkonnas. Või - kui praegu oletatavasti on ligi pool tarvitajaskonnast alaealised, siis mis muutub legaliseerimisel?